**CONTRATO DE ENCARGADO DE TRATAMENTO DE DATOS PERSOAIS**

**Dunha parte**

Manuel Joaquín Reigosa Roger**,** Reitor da Universidade de Vigo, nomeado segundo o Decreto da Comunidade Autónoma de Galicia 59/2018, do 31 de maio, publicado no Diario Oficial de Galicia (DOG) núm. 109, do 8 de xuño de 2018, consonte as competencias que lle outorga o artigo 20 da Lei orgánica 6/2001, de 21 de decembro, de universidades, e o artigo 29 dos Estatutos da Universidade de Vigo, aprobados polo Decreto 13/2019, de 24 de xaneiro, e publicados no DOG núm. 38, de 22 de febreiro de 2019 en representación da **UNIVERSIDADE DE VIGO**, co CIF Q8650002B e co enderezo en Campus Universitario Lagoas-Marcosende s/n, 36310, Vigo, Pontevedra, en diante **Responsable do Tratamento**.

**Doutra parte**

(nome), (cargo) en representación da **(empresa/organismo)**, co CIF ( ) e co enderezo en ( ) en diante **Encargada/o do Tratamento**.

1. **Obxecto do encargo do tratamento.**

Mediante as presentes cláusulas habilítase á/ao encargada/o do tratamento, para tratar por conta da responsable do tratamento, os datos de carácter persoal necesarios para prestar o servizo obxecto do contrato *(indicar o contrato ou convenio, e o nº de pedido)*\_\_\_\_\_\_\_\_\_\_\_\_\_\_\_\_\_\_

Conforme ao exixido no Regulamento (UE) 2016/679 do Parlamento Europeo e do Consello de 27 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos (RXPD) e ademais, en relación a España, conforme á Lei orgánica 3/2018, de 5 de decembro, de protección de datos persoais e garantía dos dereitos dixitais (LOPDGDD)

O tratamento consistirá nas seguintes concrecións a realizar: recollida, rexistro, estruturación, comunicación, modifi­ca­ción, conservación, extracción, consulta, transmisión, difusión, destrución, interconexión, cotexo, limitación, supresión, outros*..(borrar o que non proceda)* dos datos de carácter persoal sinalados no punto 2.

1. **Identificación da información afectada.**

Para a execución das prestacións derivadas do cumprimento do obxecto deste encargo, a responsable do tratamento, pon a disposición da/o encargada/o do tratamento, a información que se describe a continuación: *(especificar o tipo de datos e a categoría de persoas interesadas afectadas)*

|  |  |
| --- | --- |
| **Tipoloxía de Datos** | **Categoría de persoas interesadas** |
| Datos de identidade (exemplo: nome e apelidos, DNI/NIF/Pasaporte, enderezo postal, enderezo electrónico, teléfono, sinatura, número da Seguridade Social/Muface, etc..)Datos de características persoais (exemplo: sexo, idade, data e lugar de nacemento, etc...)Datos especiais (artigo 9 do RXPD: orixe étnico ou racial, opinións políticas, conviccións relixiosas e filosóficas, afiliación sindical, datos xenéticos, datos biométricos, relativos á saúde, vida sexual ou orientación sexual), sancións administrativasDatos de circunstancias familiares (exemplo: familia numerosa, etc...)Datos económicos e financeiros (exemplo: datos bancarios, declaración da renda e de patrimonio da unidade familiar, datos económicos de nóminas, etc...)Datos académicos e profesionais (exemplo: formación académica, situación laboral e detalle do emprego, etc...)Outros : imaxe, voz, etc.. | AlumnadoPersoal de administración e servizosPersoal docente e investigadorOutras persoas físicas |

1. **Duración.**

O presente acordo ten unha duración polo tempo establecido para a prestación dos servizos.

Unha vez finalice o presente contrato, a/o encargada/o do tratamento debe devolver á Universidade de Vigo, os datos persoais e suprimir calquera copia que estea no seu poder.

1. **Obrigas do/a Encargado/a do Tratamento.**

A/o encargada/o do tratamento e todo o seu persoal obríganse a:

1. Utilizar os datos persoais obxecto do tratamento, ou os que recolla para a súa inclusión, só para a finalidade obxecto deste encargo. En ningún caso poderá utilizar os datos para fins propios.
2. Tratar os datos de acordo coas instrucións da responsable do tratamento.

Se o/a encargada/o do tratamento considera que algunha das instrucións infrinxe o RXPD ou calquera outra disposición en materia de protección de datos da Unión ou dos Estados membros, a encargada informará inmediatamente á Universidade de Vigo.

1. Levar por escrito, un rexistro[[1]](#footnote-1) de todas as categorías de actividades de tratamento efectuadas por conta da Universidade de Vigo, que conteña:
2. O nome e os datos de contacto da encargada e da responsable do tratamento por conta da cal actúe a/o encargada/o e da/o Delegada/o de Protección de Datos.
3. As categorías de tratamentos efectuados por conta da responsable do tratamento.
4. No seu caso, as transferencias de datos persoais a un terceiro país ou organización internacional, incluída a identificación de dito terceiro país ou organización internacional e, no seu caso das transferencias indicadas no artigo 49 apartado 1, parágrafo segundo do RXPD, a documentación de garantías adecuadas.
5. Unha descrición xeral das medidas técnicas e organizativas de seguridade relativas a:
	1. A seudonimización e o cifrado de datos persoais
	2. A capacidade de garantir a confidencialidade, integridade, dispoñibilidade e resiliencia permanentes dos sistemas e servizos de tratamento.
	3. A capacidade de restaurar a dispoñibilidade e o acceso aos datos persoais de forma rápida, en caso de incidente físico ou técnico.
	4. O proceso de verificación, avaliación e valoración regulares da eficacia das medidas técnicas e organizativas para garantir a seguridade do tratamento.
6. Non comunicar os datos a terceiras persoas, salvo que conte coa autorización expresa da responsable do tratamento, nos supostos legalmente admisibles.

A/o encargada/o pode comunicar os datos a outros encargados do tratamento da mesma responsable, de acordo coas instrucións da Universidade de Vigo. Neste caso, a responsable identificará, de forma previa e por escrito, a entidade á que se deben comunicar os datos, os datos a comunicar e as medidas de seguridade a aplicar para proceder á comunicación.

Se a/o encargada/o debe transferir datos persoais a un terceiro país ou a unha organización internacional, en virtude do Dereito da Unión ou dos Estados membros que lle sexa aplicable, informará á Universidade de Vigo desa exixencia legal de maneira previa, salvo que tal Dereito o prohiba por razóns importantes de interese público.

1. Non subcontratar ningunha das prestacións que formen parte do obxecto deste contrato que comporten o tratamento de datos persoais, salvo os servizos auxiliares necesarios para o normal funcionamento dos servizos da/o encargada/o.

Se fose necesario subcontratar algún tratamento, este feito deberase comunicar previamente e por escrito á Universidade de Vigo, con antelación ao comezo das prestacións obxecto do contrato. Indicando os tratamentos que se pretende subcontratar e identificando de forma clara e inequívoca a empresa subcontratista e os seus datos de contacto. A subcontratación poderá levarse a cabo se a responsable non manifesta a súa oposición no prazo establecido.

O/a subcontratista, que tamén terá a condición de encargada/o do tratamento, está obrigado igualmente a cumprir as obrigas establecidas neste documento para o encargado do tratamento e as instrucións que dite a Universidade de Vigo. Corresponde ao encargado inicial regular a nova relación de forma que o novo encargado quede suxeito ás mesmas condicións (instrucións, obrigas, medidas de seguridade...) e cos mesmos requisitos formais que el, no referente ao adecuado tratamento dos datos persoais e á garantía dos dereitos das persoas afectadas. No caso de incumprimento por parte do/a subencargado/a, o encargado inicial seguirá sendo plenamente responsable ante a Universidade de Vigo no referente ao cumprimento das obrigas.

1. Manter o deber de segredo respecto aos datos de carácter persoal aos que tivera acceso en virtude do presente encargo, incluso despois de que finalice o seu obxecto.
2. Garantir que as persoas autorizadas para tratar datos persoais se comprometan, de xeito expreso e por escrito, a respectar a confidencialidade e a cumprir as medidas de seguridade correspondentes, das que hai que informarlles convenientemente.
3. Manter a disposición da responsable do tratamento a documentación acreditativa do cumprimento da obriga establecida no apartado anterior.
4. Garantir a formación necesaria en materia de protección de datos persoais das persoas autorizadas para tratar datos persoais.
5. Asistir á responsable do tratamento que con carácter xeral dará resposta ao exercicio dos dereitos de acceso, rectificación, supresión e oposición, limitación do tratamento, portabilidade de datos e a non ser obxecto de decisións individualizadas automatizadas (incluída a elaboración de perfís).

Cando as persoas interesadas exerzan os dereitos ante a/o encargada/o do tratamento, esta deberá comunicarllo sen dilación á responsable do tratamento e en ningún caso mais alá do día laborable seguinte ao da recepción da solicitude.

A responsable do tratamento solicitará da/o encargada/o do tratamento, no seu caso, un informe relativo á petición do dereito correspondente que poderá ser acompañado da documentación ou información que poida ser relevante. Dito informe deberá ser emitido no prazo máximo de **10 dias hábiles.** O informe emitido poderá ser incorporado á resolución do procedemento.

A/o encargada/o do tratamento tamén poderá resolver ditas solicitudes se llo indica expresamente a responsable do tratamento e respectando os prazos e o procedemento estipulado no Regulamento (UE) 2016/679 e na normativa propia da Universidade de Vigo. É necesario que a persoa interesada acredite a súa identidade aportando copia do seu DNI ou pasaporte para poder realizar as comprobacións oportunas. A resposta ás solicitudes do exercicio de dereitos realizaranse no mesmo formato que utilice a persoa interesada, a menos que solicite que proceda doutro xeito.

Así mesmo as persoas interesadas poderán poñerse en contacto co/a Delegado/a de Protección de Datos da Universidade de Vigo no que respecta a tódalas cuestións relativas ao tratamento dos seus datos persoais e ao exercicio dos seus dereitos a través do correo electrónico dpd@uvigo.es

1. Dereito de información. A/o encargada/o do tratamento, no momento da recollida dos datos, debe facilitar a información relativa aos tratamentos de datos que se van a realizar. A redacción e o formato en que se facilitará a información se debe consensuar coa Universidade de Vigo antes do inicio da recollida dos datos.
2. Notificación de violación da seguridade dos datos.

A/o encargada/a do tratamento notificará á Axencia Española de Protección de datos e comunicará a Xerencia da Universidade, sen dilación indebida, e en calquera caso no prazo máximo de 24 horas, as violacións da seguridade dos datos persoais ao seu cargo das que teña coñecemento, xuntamente con toda a información relevante para a documentación e comunicación da incidencia.

Non será necesaria a notificación cando sexa improbable que dita violación da seguridade constitúa un risco para os dereitos e as liberdades das persoas físicas.

Se se dispón dela facilitarase, coma mínimo, a información seguinte:

1. Descrición da natureza da violación da seguridade dos datos persoais, inclusive, cando sexa posible, as categorías e o número aproximado de persoas interesadas afectadas, e as categorías e o número aproximado de rexistros de datos persoais afectados.
2. Nome e os datos de contacto da/o Delegada/o de Protección de Datos ou doutro punto de contacto no que poida obterse máis información.
3. Descrición das posibles consecuencias da violación da seguridade dos datos persoais.
4. Descrición das medidas adoptadas ou propostas para por remedio á violación da seguridade dos datos persoais, incluíndo, se procede, as medidas adoptadas para mitigar os posibles efectos negativos.

Se non é posible facilitar a información simultaneamente, e na medida en que non o sexa, a información facilitarase de xeito gradual sen dilación indebida.

Cando sexa probable que a violación supoña un alto risco para os dereitos e as liberdades das persoas físicas, corresponde á responsable do tratamento comunicar en menor tempo posible as violacións da seguridade dos datos as persoas interesadas.

A comunicación debe realizarse nunha linguaxe clara e sinxela e deberá, coma mínimo:

1. Explicar a natureza da violación de datos.
2. Indicar o nome e os datos de contacto da/o Delegada/o de Protección de datos ou doutro punto de contacto no que poida obterse máis información.
3. Describir as posibles consecuencias da violación da seguridade dos datos persoais.
4. Describir as medidas adoptadas ou propostas polo responsable do tratamento para poñer remedio á violación da seguridade dos datos persoais, incluíndo, se procede, as medidas adoptadas para mitigar os posibles efectos negativos.
5. Dar apoio á responsable do tratamento na realización das avaliacións de impacto relativas á protección de datos, cando proceda.
6. Dar apoio á responsable do tratamento na realización das consultas previas á Autoridade de Control, cando proceda.
7. Pór a disposición da responsable do tratamento toda a información necesaria para demostrar o cumprimento das súas obrigas, así como para a realización das auditorías ou as inspeccións que realicen a responsable ou outro auditor autorizado polo mesmo.
8. Implantar as medidas de seguridade establecidas na normativa da Unión Europea ou española e en todo caso deberá implantar mecanismos para:
9. Garantir a confidencialidade, integridade, dispoñibilidade e resiliencia permanentes dos sistemas e servizos de tratamento.
10. Restaurar a dispoñibilidade e o acceso aos datos persoais de forma rápida, no caso de incidente físico ou técnico.
11. Verificar, avaliar e valorar, de forma regular, a eficacia das medidas técnicas e organizativas implantadas para garantir a seguridade do tratamento.
12. Seudonimizar e cifrar os datos persoais, no seu caso.
13. De ser o caso, designar unha/un Delegada/o de Protección de Datos (DPD) e comunicar a súa identidade e datos de contacto á Universidade de Vigo.

Segundo o artigo 37.1 do RXPD o/a DPD debe designarse cando o tratamento o leve a cabo unha autoridade ou organismo público, cando as actividades principais do responsable ou da/o encargada/o consistan en operacións de tratamento que, en razón a súa natureza, alcance e /ou fins, requiran unha observación habitual e sistemática de persoas interesadas a gran escala ou cando as actividades principais do responsable ou do encargado consistan no tratamento a gran escala de categorías especiais de datos segundo o disposto no artigo 9 do RXPD

1. Destino dos datos: Devolver á Universidade de Vigo os datos de carácter persoal e, se procede, os soportes onde consten, unha vez cumprida a prestación.

A devolución debe comportar o borrado total dos datos existentes nos equipos informáticos utilizados polo encargado.

Non obstante, a/o encargada/o pode conservar unha copia, cos datos debidamente bloqueados, mentres poidan derivarse responsabilidades da execución da prestación.

1. **Obrigas da Universidade de Vigo**

Correspóndelle á Universidade de Vigo, como responsable do tratamento:

1. Entregar á/ao encargada/o os datos aos que se refire a cláusula 2 deste documento.
2. Realizar unha avaliación do impacto na protección de datos persoais das operacións de tratamento a realizar pola/o encargada/o.
3. Realizar as consultas previas que corresponda.
4. Velar, de forma previa e durante todo o tratamento, polo cumprimento do RXPD por parte da/o encargada/o.
5. Supervisar o tratamento, incluída a realización de inspeccións e auditorías.
6. **Compromisos e declaración da/o Encargada/o do Tratamento de ubicación de servidores (no seu caso)**

A/o encargada/o do tratamento, antes da formalización do contrato DECLARA:

1.- Que de conformidade co indicado no artigo 122.2 da Lei 9/2017, do 8 de novembro, do contratos do sector público e co indicado no artigo 9 apartados 2 e 3 e artigo 10 apartado 2 e 3 da Lei 39/2015, de 1 de outubro, do procedemento administrativo común das administracións públicas, e en relación a servizos de “*cloud computing*”[[2]](#footnote-2), de tecnoloxías da información e das comunicacións e recursos de hardware, software, almacenamento, servizos e comunicacións, os servidores ubicaranse en....................................................., e se van a prestar os servizos asociados aos mesmos desde....................

2.- Comprométese a tratar os datos persoais dentro do Espazo Económico Europeo ou outro espazo considerado pola normativa aplicable como de seguridade equivalente, non tratándoos fora dese espazo nin directamente nin a través de calquera subcontratista autorizado conforme ao establecido neste documento ou demais documentos contractuais, salvo que estea obrigado en virtude do Dereito da Unión Europea ou do Estado membro que lle resulte de aplicación.

3.- Comprométese a comunicar por escrito calquera cambio que se produza, ao logo da vida do contrato, da información facilitada nos puntos anteriores con antelación suficiente ao tratamento e garantirá o cumprimento de calquera requisito legal aplicable á Universidade de Vigo, salvo que o Dereito aplicable o prohiba por razóns importantes de interese público.

4.- Comprométese a aportar a documentación que acredite as medidas de seguridade adecuadas.

Ambas as partes, en proba da súa conformidade, asinan o presente acordo.

En \_\_\_\_\_\_\_ , a \_\_\_\_\_ de \_\_\_\_\_\_\_ de 202\_

Sinaturas dixitais

|  |  |
| --- | --- |
| **RESPONSABLE DO TRATAMENTO**UNIVERSIDADE DE VIGOO ReitorPor delegación (RR – DOG )(nome) | **ENCARGADA/O DO TRATAMENTO**(EMPRESA)(cargo)(nome) |

ARQUIVO DESTE CONTRATO POLA UVIGO:

*Para* ***contratos administrativos menores****: engadir un exemplar orixinal deste contrato asinado dixitalmente ao programa de pedidos.*

*No seu caso, se é un expediente de licitación que non ten incluído dito contrato no PCAP, debe xuntarse un exemplar orixinal deste contrato asinado dixitalmente á documentación do expediente.*

*Para* ***convenios ou calquera outro documento xurídico****, xuntar este contrato como anexo aos mesmos.*

1. As obrigas indicadas nos apartados 1 e 2 non se aplicarán a ningunha empresa nin organización que empregue a menos de 250 persoas, salvo que o tratamento que realice poida supoñer un risco para os dereitos e as liberdades das persoas interesadas, non sexa ocasional, ou inclúa categorías especiais de datos persoais indicadas no artigo 9, apartado 1 do RXPD, os datos persoais relativos a condenas e infraccións penais a que se refire o artigo 10 de dito Regulamento (art 30.5 RXPD) [↑](#footnote-ref-1)
2. Antes de contratar este tipo de Servizos recoméndase consultar as seguintes guías da AEPD:

Orientacións para prestadores de servizos cloud computing”: <https://www.aepd.es/sites/default/files/2019-09/guia-cloud-prestadores.pdf>

Guía para clientes que contraten servizos de cloud computing: <https://www.aepd.es/sites/default/files/2019-09/guia-cloud-clientes.pdf> [↑](#footnote-ref-2)